laion/Wikipedia-Exotic huggingface dataset:
ქვემო ქართლი

ქვემო ქართლი — საქართველოს ისტორიულ-გეოგრაფიული მხარე, ქართლის ერთი ნაწილი. იგი შემოსაზღვრული იყო თრიალეთის, ჯავახეთისა და ბამბაკ-ერევნის ქედებით. სხვადასხვა პერიოდში მისი კუთხეები იხსენიებიან სხვადასხვა სახელებით (თრიალეთი, გაჩიანი, გარდაბანი, ტაშირი, აბოცი, ბამბაკი), რომელთა შინაარსი ხშირად იცვლებოდა. ამავე ტერიტორიაზე იქმნებოდა სხვადასხვა სახელმწიფოებრივი წარმონაქმნები, რომლებიც საცილობელი ხდებოდა მეზობელ ქვეყნებს შორის. მათ შორის აღსანიშნავია: სამშვილდისა და ხუნანის საერისთავოები, თბილისის საამირო, ტაშირ-ძორაგეთის სამეფო, კლდეკარის, ლორის, გაგის საერისთავოები, საბარათიანო. ქვემო ქართლის ტერიტორია უძველესი დროიდანვე დასახლებული იყო ქართველური ტომებით, რომელთა ხანგრძლივი ურთიერთკავშირისა და ურთიერთშერწყმის შედეგად წარმოიშვა ქართველი ხალხი. აქ მოსახლე ტომებიდან წყაროები იცნობენ ქართველურ ტომ გუგარებს, იმავე გოგარებს. მათგან მოდის ისტორიული პროვინციის — გოგარენეს და სომხური გუგარქის სახელწოდება. სავარაუდოა, რომ მათ სამხრეთით ცხოვრობდნენ ასევე სომხური ტომებიც, რომლებიც ძვ. წ. VII-VI საუკუნეებში ჩამოსახლდნენ. მტრების გამუდმებული თავდასხმების გამო XIII საუკუნიდან მოყოლებული ქვემო ქართლი თანდათანობით დაიცალა მკვიდრი მოსახლეობისაგან. თემურ-ლენგის ლაშქრობების შემდეგ, რომელსაც თან დაერთო შავი ჭირის ეპიდემია, ქვემო ქართლის მოსახლეობა ამოწყდა. XV საუკუნის მეორე ნახევარში უზუნ ჰასანის ლაშქრობებს მოჰყვა მტკვრისპირა დაბლობში მომთაბარე ელების ჩამოსახლება. 1604 წელს კი შაჰ აბასმა ქართლის მეფეს დებედას ხეობა ჩამოართვა და აქ ბორჩალოს ტომი დაასახლა. ნადირ-შაჰმა 1735 წელს ოსმალებთან გამარჯვების შემდეგ ილაშქრა და ყაიყული და ბამბაკი ერთიანად ირანში გადაასახლა. მან ასევე აჰყარა და ირანში გადაასახლა დემურჩი ასანლუს ტომი, რომელიც ქვემო ქართლში ბინადრობდანადირ-შაჰის პოლიტიკას წინ აღუდგა ერეკლე II, მისი მოკავშირე იყო ბორჩალოს ხანი, მათ ქართლში დააბრუნეს სამეფოს საზღვრებიდან აყრილი ელი. თანამედროვე ადმინისტრაციულ-ტერიტორიული დაყოფით ქვემო ქართლი შედის ქვემო ქართლის მხარეში და მოიცავს ბოლნისის, გარდაბნის, დმანისის, თეთრი წყაროს, მარნეულისა და წალკის მუნიციპალიტეტების ტერიტორიებს. ქვემო ქართლის მხარე ზემო ქართლი შიდა ქართლი გოგარენე კ. ფიცხელაური, ქართული საბჭოთა ენციკლოპედია, ტ. 10, თბ., 1986. — გვ. 516. ↑ ვახუშტი ბაგრატიონი, ,,აღწერა სამეფოსა საქართველოსა’’ გვ. 514 ↑ პაპუნა ორბელიანი ,,ამბავი ქართლისანი’’ გვ. 245.
განმანათლებლები

განმანათლებლები (გერმ. Die fetten Jahre sind vorbei სიტყვასიტყვით: მსუქანი წლები წარსულს ჩაბარდა) — ჰანს ვაინგარტნერის გერმანულ-ავსტრიული ფილმი. ფილმი ნომინირებული იყო ოქროს პალმის რტოზე. „განმანათლებლები“ — კინოფილმების ინტერნეტ-მონაცემთა ბაზა (ინგლისური)
დანიელ ბრიული

დანიელ ცესარ მარტინ ბრიული (გერმ. Daniel Brühl დ. 16 ივნისი, 1978, ბარსელონა) — გერმანელი მსახიობი. ბრიული ფლობს რამდნეიმე ენას, მათ შორის ინგლისურს, ფრანგულს, ესპანურს, კატალონიურს. შეგიძლიათ იხილოთ მედიაფაილები თემაზე „დანიელ ბრიული“ ვიკისაწყობში. Daniel Brühl კინოფილმების ინტერნეტ-მონაცემთა ბაზაში Daniel Brühl Fan Site დაარქივებული 2016-01-14 საიტზე Wayback Machine.
ბინჰაი

ბინჰაის ახალი ტერიტორია (ჩინ.: 天津) — ქალაქი ჩინეთში, ტიანძინის ადმინისტრაციულ შემადგენლობაში. დაარსდა 2009 წელს, ყოფილი ნაგავსაყრელის ადგილზე, ბოჰაის ზღვის სანაპიროზე. 1994 წლიდან წარმოადგენს სპეციალურ ეკონომიკურ ზონას. თავდაპირველად ჩაფიქრებული იყო, როგორც ეკოქალაქი, მწვანე ურბანული დასახლება 350 000 ადამიანისთვის. Official Government website დაარქივებული 2009-04-28 საიტზე Wayback Machine. Official Tianjin Media Gateway დაარქივებული 2014-09-01 საიტზე Wayback Machine. Renaissance Tianjin TEDA Convention Centre Hotel
ბუხარის საამირო

ბუხარის საამირო — ფეოდალური სახელმწიფო შუა აზიაში, ძირითადად უზბეკეთის ტერიტორიაზე. 1740 წელს ბუხარის სახანო ნადირ-შაჰმა დაიპყრო. მისი სიკვდილის (1747) შემდეგ გაბატონდნენ მანღითები, რომელთა წარმომადგენლებიც ემირებად იწოდებოდნენ. სწორედ მათი მმართველობის პერიოდში არსებობდა ბუხარის საამირო. არსებითად ის წარმოადგენდა ბუხარის სახანოს მემკვიდრეს, რომელსაც მისი წინამორბედისაგან მმართველი დინასტია და მმართველის ტიტული განასხვავებდა. 1920 წელს წითელმა არმიამ ბუხარა აიღო და საამიროს არსებობაც დასრულდა. მის ტერიტორიაზე შეიქმნა ბუხარის სახალხო საბჭოთა რესპუბლიკა. ქართული საბჭოთა ენციკლოპედია, ტ. 2, თბ., 1977. — გვ. 596. Бухара и Российская империя[მკვდარი ბმული]
დალიანი

დალიანი (ჩინ.: 大连市) — საპორტო ქალაქი ჩინეთში, ლიაონინის პროვინციაში. დალიანი სხვადასხვა დროს ოკუპირებული იყო რუსეთის იმპერიისა და იაპონიის მიერ. რუსები მას პორტ-არტურს უწოდებდნენ. 1990-იან წლებში დალიანი მძიმე მრეწველობის ცენტრი იყო, მაგრამ სახელმწიფო ქარხნები და ფაბრიკები დაშალეს და ქალაქიდან გაიტანეს. ამჟამად დალიანი მნიშვნელოვანი ფინანსური და ლოჯისტიკური ცენტრია. 2006 წელს გაზეთმა „China Daily-მ“ დალიანი ჩინეთის საცხოვრებლად საუკეთესო ქალაქად დაასახელა. Dalian Government website დაარქივებული 2011-08-14 საიტზე Wayback Machine. Dalian Government website დაარქივებული 2013-07-27 საიტზე Wayback Machine. (ჩინური) ↑ (unspecified title)
იჩუნი (ხეილუნძიანი)

იჩუნი (ჩინ.: 伊春市) — ქალაქი ჩინეთში, ხეილუნძიანის პროვინციაში. მდებარეობს მდინარე სონგუაზე. რუსეთიდან გამოყოფილია მდინარე ამურით. იჩუნს ტყის დედაქალაქს უწოდებენ, რადგან მისი ტერიტორიის 83% გამწვანებულია. Yichun City (ჩინური)
ბუხარის სახალხო საბჭოთა რესპუბლიკა

ბუხარის სახალხო საბჭოთა რესპუბლიკა (ბსსრ) — საბჭოთა რესპუბლიკა შუა აზიაში 1920-24 წლებში. შეიქმნა წითელი არმიის მიერ 1920 წელს ბუხარის აღებისა და ბუხარის საამიროს გაუქმების შედეგად. ტერიტორია შეადგენდა 182 193 კმ2-ს, მოსახლეობა 2,2 მლნ-ზე მეტს. ცხოვრობდნენ ძირითადად უზბეკები, ტაჯიკები, თურქმენები, ებრაელები და სპარსელები. ბსსრ-ს ესაზღვრებოდა თურქესტანის ავტონომიური საბჭოთა სოციალისტური რესპუბლიკა, ხორეზმის სახალხო საბჭოთა რესპუბლიკ და ავღანეთი. „სრულიად ბუხარის საბჭოების” V ყურულთაის 1924 წლის 19 სექტემბრის დადგენილებით ბსსრ-ს ეწოდა ბუხარის საბჭოთა სოციალისტური რესპუბლიკა, რომელიც შუა აზიის საბჭოთა რესპუბლიკების ეროვნულ-სახელმწიფოებრივი გამიჯვნის შედეგად 1924 წლის 27 ოქტომბერს გაუქმდა. მისი ტერიტორია შევიდა ახლად შექმნილ უზბეკეთის სსრ-ის, თურქმენეთის სსრ-ისა და ტაჯიკეთის ასსრ-ის შემადგენლობაში. ქართული საბჭოთა ენციკლოპედია, ტ. 2, თბ., 1977. — გვ. 596.
ნურ ფეთაჰოღლუ

ასიე ნურ ფეთაჰოღლუ ვეზიროღლუ (თურქ. Asiye Nur Fettahoğlu Veziroğlu; დ. 12 ნოემბერი 1980) — წარმოშობით გერმანელი თურქი მსახიობი. დროებითი ქორწინების დროს ცნობილი იყო, როგორც "ნურ აისანი", მაგრამ განქორწინების შემდეგ დაიბრუნა თავისი დაბადების სახელი. ნურ ფეთაჰოღლუ დაიბადა 1980 წლის 12 ნოემბერს გერმანიის ქალაქ დუისბურგში. ნური ფატმა და სინან ფეთაჰოღლუების მეოთხე შვილია. დაამთავრა სტამბოლის ბეშითქაშის ლიცეუმი. სწავლობდა ჰალიჩის უნივერსიტეტში ტანსაცმლის დიზაინის ფაკულტეტზე. უნივერსიტეტის დამთავრების შემდეგ ნური მუშაობდა ბანკში და "ბირჟის ახალი ამბების" ტელეწამყვანად Sky Türk-ზე. შეძენილი პოპულარობის შემდეგ მონაწილეობა მიიღო ცნობილ სერიალში "აკრძალული სიყვარული", სადაც ფეიქერის როლს ასრულებდა. მოგვიანებით გადაიღეს ფილმში "ხეობის მგლები:პალესტინა". 2011 წლიდან 2014 წლის ჩათვლით სერიალ დიდებულ საუკუნეში მაჰიდევრან სულთნის როლს ასრულებდა. Nur Fettahoğlu's official website დაარქივებული 2014-05-17 საიტზე Wayback Machine. ნურ ფეთაჰოღლუ კინოფილმების ინტერნეტ-მონაცემთა ბაზაში ↑ BOŞANMA DÖNEMİNDE İNCİNDİM ↑ Biography of Fettahoğlu. დაარქივებულია ორიგინალიდან — 2012-06-26. ციტირების თარიღი: 2014-09-27.
გოია (არგენტინა)

გოია (ესპ. Goya) — ქალაქი არგენტინაში. მდებარეობს კორიენტესის პროვინციაში. 2001 წლის მონაცემებით, მოსახლეობა შეადგენს 66 462 კაცს. არგენტინის ქალაქების სია ოფიციალური საიტი დაარქივებული 2012-11-25 საიტზე Wayback Machine.
რეკონკისტა (სანტა-ფე)

რეკონკისტა (ესპ. Reconquista) — ქალაქი არგენტინაში. მდებარეობს სანტა-ფეს პროვინციაში. 2001 წლის მონაცემებით, მოსახლეობა შეადგენს 66 187 კაცს. არგენტინის ქალაქების სია ქალაქის პორტალი დაარქივებული 2008-06-16 საიტზე Wayback Machine.
ვილდე (ბუენოს-აირესი)

ვილდე (ესპ. Wilde) — ქალაქი არგენტინაში. მდებარეობს ბუენოს-აირესის პროვინციაში. 2001 წლის მონაცემებით, მოსახლეობა შეადგენს 65 881 კაცს. არგენტინის ქალაქების სია ოფიციალური საიტი დაარქივებული 2008-04-30 საიტზე Wayback Machine.
კარლო გამბინო

კარლო გამბინო (იტალ. Carlo Gambino; დ. 24 აგვისტო, 1902, პალერმო, სიცილია, იტალია — გ. 15 ოქტომბერი, 1976, მასაპეკუა, ნიუ-იორკის შტატი) — ნიუ-იორკის მაფიის ბოსი, წარმოშობით პალერმოდან, (სიცილია). გამბინოს დანაშაულებრივი ოჯახის ბოსი (1957-1976) წლებში. მისი წინაპრების ოჯახი ე. წ. „ღირსეულთა საზოგადოების“ წევრად ითვლებოდა იტალიაში. ბენიტო მუსოლინის მიერ იტალიიდან მაფიოზთა განდევნის შემდეგ, ერთ-ერთი ამერიკელი-იტალიელი, რომელმაც ყველაზე უკეთ ისარგებლა ახალი, კარგად-ორგანიზებული მაფიით სწორედ კარლო გამბინო იყო. საზოგადოებისთვის სამსახურს მისი წევრების დავალებით მკვლელობების განხორციელებით იწყებს 1921 წლიდან, ხოლო 19 წლის ასაკში საზოგადოების „მიღებული წევრი“ გახდა. 1957 წლის აპალაჩის შეხვედრის შემდეგ, როდესაც ნიუ-იორკის შტატის პატარა ქალაქ აპალაჩიში თავი მოიყარა აშშ-ის იტალიური მაფიის ასობით წევრმა, კარლო გამბინო აშშ-ში იმდროისთვის ყველაზე დიდი გავლენის მქონე პირად გადაიქცა. 1937 წელს გამბინო გადასახადების დამალვისთვის დააპატიმრეს, თუმცა მალე საქმეზე ძიება შეწყდა და იგი გაათავისუფლეს. კარლო გამბინო 1976 წლის 15 ოქტომბერს, მასაპეკუაში მდებარე საკუთარ სახლში, 74 წლის ასაკში გულის შეტევით გარდაიცვალა. გამბინოს ოჯახის მემკვიდრედ და ახალ ბოსად კი თავისი ბიძაშვილი პოლ კასტელანო დაასახელა, რამაც შემდგომში ოჯახში დიდი არეულობა და სისხლისღვრა გამოიწვია. Capeci, Jerry; Mustain, Gene (1996) Gotti: Rise and Fall. New York: Onyx. ISBN 0-451-40681-8.  Davis, John H. (1993). Mafia Dynasty: The Rise and Fall of the Gambino Crime Family. New York: HarperCollins. ISBN 0-06-109184-7.  Bonanno, Joseph (2003). A Man of Honor: The Autobiography of Joseph Bonanno. New York: St. Martin's Press. ISBN 0-312-97923-1.  Capeci, Jerry (2002). The Complete Idiot's Guide to the Mafia. Indianapolis: Alpha Books. ISBN 0-02-864225-2.  Jacobs, James B.; Panarella, Christopher; Worthington, Jay (1994) Busting the Mob: The United States v. Cosa Nostra. New York: NYU Press. ISBN 0-8147-4230-0.  შეგიძლიათ იხილოთ მედიაფაილები თემაზე „კარლო გამბინო“ ვიკისაწყობში. კარლო გამბინო. Find a Grave. ციტირების თარიღი: 14 ივნისი, 2013. Federal Bureau of Investigation - Freedom of Information Privacy Act. Foia.fbi.gov. დაარქივებულია ორიგინალიდან — 2004-08-10. ციტირების თარიღი: 2009-03-16. Hundreds at rites for Carlo Gabmbino; Police Snap Photos of the Visitor. The New York Times. ციტირების თარიღი: 2009-03-16. Gambino facing loss of his bail; Forfeiture of $100,000 Is Ordered. The New York Times. ციტირების თარიღი: 2009-03-16. ↑ „Reputed U.S. crime boss, 74, dies“. Eugene Register-Guard. (Oregon). UPI. 16 ოქტომბერი, 1976. p. 3A. შეამოწმეთ თარიღის პარამეტრი |date=-ში (დახმარება) ↑ „Top organized crime 'Godfather' dies“. Spokesman-Review. (Spokane, Washington). Associated Press. 16 ოქტომბერი, 1976. p. 1. შეამოწმეთ თარიღის პარამეტრი |date=-ში (დახმარება)
მარტინესი (ბუენოს-აირესი)

მარტინესი (ესპ. Martínez) — ქალაქი არგენტინაში. მდებარეობს ბუენოს-აირესის პროვინციაში. 2001 წლის მონაცემებით, მოსახლეობა შეადგენს 65 859 კაცს. არგენტინის ქალაქების სია მარტინესის ისტორია დაარქივებული 2007-09-28 საიტზე Wayback Machine. ↑ https://www.diariolonuestro.com.ar/single-post/2019/11/15/mart%C3%ADnez-38-a%C3%B1os-como-ciudad-y-m%C3%A1s-de-dos-siglos-de-vida
ნეკოჩეა

ნეკოჩეა (ესპ. Necochea) — ქალაქი არგენტინაში. მდებარეობს ბუენოს-აირესის პროვინციაში. 2001 წლის მონაცემებით, მოსახლეობა შეადგენს 65 459 კაცს. არგენტინის ქალაქების სია მუნიციპალიტეტის ოფიციალური საიტი
დონ-ტორკუატო

დონ-ტორკუატო (ესპ. Don Torcuato) — ქალაქი არგენტინაში. მდებარეობს ბუენოს-აირესის პროვინციაში. 2001 წლის მონაცემებით, მოსახლეობა შეადგენს 64 867 კაცს. არგენტინის ქალაქების სია ქალაქის ადგილობრივი საიტი დაარქივებული 2012-02-20 საიტზე Wayback Machine.
ბანდა-დელ-რიო-სალი

ბანდა-დელ-რიო-სალი (ესპ. Banda del Río Salí) — ქალაქი არგენტინაში. მდებარეობს ტუკუმანის პროვინციაში. 2001 წლის მონაცემებით, მოსახლეობა შეადგენს 64 591 კაცს. არგენტინის ქალაქების სია შსს-ს ინფორმაცია ქალაქის შესახებ
კონსეპსიონ-დელ-ურუგვაი

კონსეპსიონ-დელ-ურუგვაი (ესპ. Concepción del Uruguay) — ქალაქი არგენტინაში. მდებარეობს ენტრე-რიოსის პროვინციაში. 2001 წლის მონაცემებით, მოსახლეობა შეადგენს 64 538 კაცს. არგენტინის ქალაქების სია მუნიციპალიტეტის ინფორმაცია
ხენერალ-როდრიგესი

ხენერალ-როდრიგესი (ესპ. General Rodríguez) — ქალაქი არგენტინაში. მდებარეობს ბუენოს-აირესის პროვინციაში. 2001 წლის მონაცემებით, მოსახლეობა შეადგენს 63 317 კაცს. არგენტინის ქალაქების სია მუნიციპალიტეტის საიტი
ვილია-ტესეი

ვილია-ტესეი (ესპ. Villa Tesei) — ქალაქი არგენტინაში. მდებარეობს ბუენოს-აირესის პროვინციაში. 2001 წლის მონაცემებით, მოსახლეობა შეადგენს 63 164 კაცს. არგენტინის ქალაქების სია მუნიციპალიტეტის ინფორმაცია
სიუდად-ხარდინ-ელ-ლიბერტადორი

სიუდად-ხარდინ-ელ-ლიბერტადორი (ესპ. Ciudad Jardín El Libertador) — ქალაქი არგენტინაში. მდებარეობს ბუენოს-აირესის პროვინციაში. 2001 წლის მონაცემებით, მოსახლეობა შეადგენს 61 780 კაცს. არგენტინის ქალაქების სია მუნიციპალიტეტის ინფორმაცია
ვილია-კარლოს-პასი

ვილია-კარლოს-პასი (ესპ. Villa Carlos Paz) — ქალაქი არგენტინაში. მდებარეობს კორდოვის პროვინციაში. 2001 წლის მონაცემებით, მოსახლეობა შეადგენს 60 900 კაცს. არგენტინის ქალაქების სია ოფიციალური საიტი
სარანდი (ბუენოს-აირესი)

სარანდი (ესპ. Sarandí) — ქალაქი არგენტინაში. მდებარეობს ბუენოს-აირესის პროვინციაში. 2001 წლის მონაცემებით, მოსახლეობა შეადგენს 60 725 კაცს. არგენტინის ქალაქების სია მუნიციპალიტეტის საიტი[მკვდარი ბმული]
Years of Refusal

Years of Refusal — ინგლისელი ალტერნატიული როკ-მომღერალ და მუსიკოს მორისის მეცხრე სტუდიური ალბომი, გამოცემული 2009 წელს. მორისიმ ეს ალბომი აღწერა, როგორც 2006 წლის Ringleader of the Tormentors-ის გაგრძელება და „დღეისთვის ყველაზე ძლიერი ნამუშევარი“. ალბომზე მუშაობდა პროდიუსერი ჯერი ფინი, რომელიც მოგვიანებით გარდაიცვალა. ↑ სტივენ თომას ერლეუაინი. (2009-02-16) Years of Refusal - Morrissey | სიმღერები, მიმოხილვები, ავტორობა, ჯილდოები. AllMusic. ციტირების თარიღი: 2013-11-10. ↑ ალექსის პეტრიდისი (12 თებერვალი 2009). „The Guardian review“. ლონდონი: Guardian. ციტირების თარიღი: 2013-02-28. ↑ Mojo review. Metacritic.com (2009-02-17). დაარქივებულია ორიგინალიდან — 2010-07-06. ციტირების თარიღი: 2013-02-28. ↑ NME review. Nme.com (2009-02-18). ციტირების თარიღი: 2013-02-28. ↑ Garry Mulholland (15 თებერვალი 2009). „The Observer review“. ლონდონი: Guardian. ციტირების თარიღი: 2013-02-28. ↑ Pitchfork Media review. Pitchfork.com (2009-02-03). ციტირების თარიღი: 2013-02-28. ↑ Q review. Metacritic.com (2009-02-17). დაარქივებულია ორიგინალიდან — 2010-07-06. ციტირების თარიღი: 2013-02-28. ↑ [1] ↑ Spin review. Losthighwayrecords.com. ციტირების თარიღი: 2013-02-28. ↑ Uncut review. Uncut.co.uk. დაარქივებულია ორიგინალიდან — 2011-08-07. ციტირების თარიღი: 2013-02-28. ↑ Morrissey signs to Lost Highway. Losthighwayrecords.com (2009-02-17). ციტირების თარიღი: 2013-02-28. ↑ Morrissey autobiography. Nme.com (2008-10-22). ციტირების თარიღი: 2013-02-28. ↑ Years of Refusal album details. True-to-you.net (2009-01-30). დაარქივებულია ორიგინალიდან — 2015-02-17. ციტირების თარიღი: 2013-02-28. ↑ Morrissey iTunes Pre-Order Now Available. Losthighwayrecords.com. ციტირების თარიღი: 2013-02-28.
შავშეთი

შავშეთი — საქართველოს ისტორიულ-გეოგრაფიული მხარე, ამჟამად თანამედროვე თურქეთის ტერიტორიაზე, წარმოადგენდა ისტორიული მესხეთის ნაწილს. შავშეთი შემოსაზღვრული იყო შავშეთის ქედით, არსიანის მთით და არტანუჯს კლდის მასივით. ის აჭარის სამხრეთით და სამცხის გასწვრივ მდებარეობდა. ამიტომ აჭარის სამხრეთი საზღვარი, შავშეთის ქედი, მისთვის ჩრდილოეთის საზღვარი იყო, ხოლო აღმოსავლეთით იგივე მთა არსიანი საზღვრავდა; სამხრეთის საზღვარს იმერხევისა და შავშეთის წყლის შესართავთან ამოზიდული მთები წარმოდაგენენ. გრიგოლ ხანძთელის მიხედვით „ერთ კერძო შავშეთისა დიდთა წყალთა შეკრებისა გარემოსლვაჲ გარემოადგს ზღუდის სახედ“. სოფელი ნორგიალი, რომელიც შავშეთის წყლის სამხრეთით მდებარეობს შავშეთად იყო ცნობილი. გიორგი მერჩულეს ცნობით „იყო ნეტარი მიქელ ქუეყანისა შავშეთისაჲ სოფლისა ნორგიალისაჲ“ სახელი ეწოდა დასახლება შავშეთის მიხედვით, რომელიც მისი ადრინდელი ცენტრი იყო. დასახლებული იყო ჯერ კიდევ ბრინჯაოს ხანიდან. მეცხრე საუკუნითგან მოყოლებული აქ გაჩნდა აღმოსავლეთითგან გადმოსულ ქართველთა ახალშენები, გაჩარდა ეკლესია-მონასტრების მშენებლობა. X საუკუნეში დაარსდა ტბეთის საეპისკოპოსო. 1547 წელს შავშეთი ოსმალეთის იმპერიამ დაიპყრო, 1877-1878 წლების ომის შედეგად რუსეთის იმპერიამ დაიკავა. 1921 წელს ყარსის ხელშეკრულებით გადაეცა თურქეთს. ამჟამად შედის თურქეთის ართვინის პროვინციაში შავშათის რაიონის სახით. 1886 წლის საოჯახო სიებით შავშეთში 9401 გათურქებული ქართველი და 7556 ქართველი ცხოვრობდა. 1907-1908 წლების მონაცემებით კი ქართველების რაოდენობა იყო 6896. სიხარულიძე, ი., ქართული საბჭოთა ენციკლოპედია, ტ. 10, თბ., 1986. — გვ. 675. ჯავახიშვილი, ი. „თხზულებანი თორმეტ ტომად“, ტ. II, გვ. 59 ↑ თოფჩიშვილი რ. „საქართველოს ეთნოგრაფია/ეთნოლოგია“ გვ. 143 — თბილისი, „უნივერსალი“ 2010 ISBN 578-9941-12-882-0
ვაჰიდე ფერჩინი

ვაჰიდე ფერჩინი (თურქ. Vahide Perçin; დ. 13 ივნისი 1965) — თეატრის და კინოს თურქი მსახიობი. ქორწინების შემდეგ ცნობილი იყო, როგორც „ვაჰიდე გიორდუმი“, მაგრამ განქორწინების შემდეგ დაიბრუნა თავისი დაბადების სახელი. 2007 წელს მიიღო ოქროს ბურთი საუკეთესო მსახიობი ქალისთვის ფილმში „პირველი სიყვარული“. ვაჰიდე ფერჩინმა მონაწილეობა მიიღო ცნობილ თურქულ სერიალ დიდებულ საუკუნეში, სადაც ჰიურემ სულთნის როლი შეასრულა. IMDB New Hürrem Sultan role revealed: Vahide Perçin ↑ Eski karı koca kanserin pençesine düştü. Kaderleri aynı haberi. Haberevet.com (2013-11-20). დაარქივებულია ორიგინალიდან — 2013-12-02. ციტირების თარიღი: 2013-11-30. ↑ Golden Boll Film Festival Archive. დაარქივებულია ორიგინალიდან — 2013-12-03. ციტირების თარიღი: 2013-11-30. ↑ New Hürrem Sultan role revealed: Vahide Perçin. ციტირების თარიღი: 15 January 2014.
ლეონიდ უტიოსოვი

ლეონიდ უტიოსოვი (რუს. Утёсов, Леонид Осипович; ნამდვილი სახელი და გვარია ლაზარ (ლეიზერ) ვაისბეინი; დ. 21 მარტი [ძვ. სტ. 9 მარტი], 1895, ოდესა — გ. 9 მარტი 1982, მოსკოვი) — ესტრადის მსახიობი, მომღერალი და დირიჟორი. სსრკ სახალხო არტისტი (1965). 1911 წლიდან მუშაობდა მინიატიურების თეატრებში, პარალელურად გამოდიოდა ესტრადაზე. უპირატესად როგორც მხატვრული კითხვის ოსტატი, შემდეგ მოსკოვის რევოლუციური სატირის თეატრისა და თავისუფალი თეატრის მსახიობი იყო. 1929 წლიდან ხელმძღვანელობდა თავისავე დაარსებულ საესტრადო ორკესტრს (თავდაპირველად თეა-ჯაზი, შემდეგ რსფსრ სახელმწიფო საესტრადო ორკესტრი). მისი შესრულებისათვის დამახასიათებელი იყო ლირიზმი, მოქალაქეობრივი ჟღერადობა. იყო ისააკ დუნაევსკის, მატვეი ბლანტერის, კონსტანტინე ლისტოვის, ვასილი სოლოვიოვ-სედოის, ლევ კნიპერის, მოდესტ ტაბაჩნიკოვის, ტიხონ ხრენიკოვის ნაწარმოებთა პირველი შემსრულებელი. გადაღებულია კინოში („მხიარული ახალგაზრდობა“, 1934, და სხვა). დაჯილდოებულია ორდენებითა და მედლებით. სახლი, სადაც იგი ცხოვრობდა აღმართულია მემორიალური დაფა. ოდესაში არის უტიოსოვის ძეგლი. ლეონიდ უტიოსოვი კინოფილმების ინტერნეტ-მონაცემთა ბაზაში ქართული საბჭოთა ენციკლოპედია, ტ. 10, თბ., 1986. — გვ. 188.
Siouxsie and the Banshees

Siouxsie and the Banshees — ინგლისური როკ-ჯგუფი, ჩამოყალიბებული 1976 წელს ლონდონში, ვოკალისტ სიუზი სიუს და ბას-გიტარისტ სტივენ სვერინის მიერ. თავდაპირველად იგი ასოცირებული იყო ინგლისის პანკ-როკის სცენასთან, შემდგომში კი განვითარდა და შექმნა „პოსტ-როკის დისონანსი, სავსე თამამი რიტმული და ბგერითი ექსპერიმენტებით“. The Times-მა კოლექტივ უწოდა „პოსტ-პანკის ეპოქის ერთ-ერთი ყველაზე გაბედული და უკომპრომისო მუსიკალური მოგზაური“. Siouxsie and the Banshees-ის მუსიკა პოპისა და ავანგარდის ნარევია. იგი იყო გოთიკური როკის ერთ-ერთი გავლენიანი ჯგუფიც. დაიშალა 1996 წელს. ამის შემდეგ სიუზი და დრამერი ბაჯი წერდნენ მუსიკას The Creatures-ის სახელით. 2004 წელს სიუზიმ სოლო კარიერა დაიწყო. მთავარი სტატია: Siouxsie and the Banshees-ის დისკოგრაფია. სტუდიური ალბომები The Scream (1978) Join Hands (1979) Kaleidoscope (1980) Juju (1981) A Kiss in the Dreamhouse (1982) Hyæna (1984) Tinderbox (1986) Through the Looking Glass (1987) Peepshow (1988) Superstition (1991) The Rapture (1995) ოფიციალური საიტი სიუზი სიუს ოფიციალური საიტი დაარქივებული 2011-02-02 საიტზე Wayback Machine. ↑ 1.0 1.1 Nigel Williamson. (27 November 2004) Siouxsie & the Banshees (subscription required). thetimes.co.uk. ციტატა: „...with the Banshees she helped to invent a form of post-punk discord full of daring rhythmic and sonic experimentation... The Banshees stand proudly alongside PIL, Gang Of Four and The Fall as the most audacious and uncompromising musical adventurers of the post-punk era.“ ციტირების თარიღი: 8 July 2012. ↑ Pete Silverton. „The Scream review“. Sounds (21 October 1978).
ოლეგ ბასილაშვილი

ოლეგ ვალერიანის ძე ბასილაშვილი (რუს. Олег Валерианович Басилашвили; დ. 26 სექტემბერი 1934, მოსკოვი) — ქართული წარმოშობის რუსი თეატრისა და კინოს მსახიობი. სსრკ სახალხო არტისტი (1984). თბილისის საპატიო მოქალაქე (2011). ოლეგ ბასილაშვილის მამა ვალერიან ბასილაშვილი იყო ინჟინერი, ხოლო დედა ირინა ილინსკაია — ლინგვისტი. 1956 წელს დაამთავრა მოსკოვის სამხატვრო აკადემიის თეატრთან არსებული ვ. ნემიროვიჩ-დანჩენკოს სახელობის სკოლა-სტუდია. მუშაობდა ლენინგრადის კომკავშირის სახელმწიფო თეატრში, 1959 წლიდან კი მოღვაწეობს ლენინგრადის დიდ დრამატულ თეატრში. ამ თეატრში მან 50-ზე მეტი როლი შეასრულა, მათ შორის ხლესტაკოვის (ნიკოლოზ გოგოლის „რევიზორი“), ანდრია პროზოროვისა და ვოინიცკის (ანტონ ჩეხოვის „სამი და“, „ძია ვანია“), ლაფჩენკოს (ალექსი არბუზოვის „ირკუტსკული ამბავი“), სერპუხოვის (ლევ ტოლსტოის „ცხენის ამბავი“) და სხვა. კინოში იღებენ 1956 წლიდან. შესრულებული აქვს 40-მდე როლი. მსახიობს ფართო პოპულარობა მოუტანა ფილმებმა: „სამსახურებრივი რომანი“ (1977), „ვაგზალი ორისთვის“ (1982), „შემოდგომის მარათონი“ (1979) და სხვა. ბასილაშვილის სამსახიობო მანერისათვის დამახასიათებელია თავდაჭერილობა, სირბილე, ფაქიზი ფსიქოლოგიზმი, მომხიბლაობა. იყო სსრკ უმაღლესი საბჭოს დეპუტატი, ხოლო 1990-1993 წლებში რსფსრ სახალხო დეპუტატი. რუსეთის სამხატვრო აკადემიის საპატიო წევრი. რუსეთის კინემატოგრაფიული ხელოვნების აკადემიის „ნიკას“ აკადემიკოსი. 2010 წელს მიხეილ სააკაშვილმა ოლეგ ბასილაშვილი ხელოვნების განვითარებაში შეტანილი წვლილისათვის ბრწინვალების საპრეზიდენტო ორდენით დააჯილდოვა. მსახიობს ჯილდო პრეზიდენტის სასახლეში გადაეცა. გვენცაძე ა., ენციკლოპედია „საქართველო“, ტ. 1, თბ., 1997. — გვ. 363. ოლეგ ბასილაშვილი კინოფილმების ინტერნეტ-მონაცემთა ბაზაში ↑ ოლეგ ბასილაშვილი — კინოს ენციკლოპედია ↑ ოლეგ ბასილაშვილი — დიდი ენციკლოპედიური ლექსიკონი ↑ ოლეგ ბასილაშვილის ბიოგრაფია ↑ მიხეილ სააკაშვილმა ოლეგ ბასილაშვილი დააჯილდოვა // interpressnews.ge
ნეშერექ ქადინ ეფენდი

ნეშერექ ქადინ ეფენდი ასევე ცნობილია, როგორც ნესრინ ქადინ ეფენდი (თურქ. Neşerek Kadınefendi; დ. 1848 — გ. 11 ივნისი, 1876) — ოსმალეთის სულთნის, აბდულაზიზის ცოლი. შეჰზადე მეჰმედ შევქეთ ეფენდის, ესმა სულთნის და ემინე სულთნის დედა. ნეშერექ ქადინ ეფენდი დაიბადა 1848 წელს თბილისში. ის ჩერქეზული წარმოშბის იყო. 1866 წელს დოლმაბაჰჩეს სასახლეში სულთან აბდულაზიზის ცოლი გახდა. ამ ქროწინებიდან მათ 3 შვილი შეეძინათ:მეჰმედ შევქეთ ეფენდი (1872-1899), ესმა სულთანი (1873-1899) და ემინე სულთანი (1874-1920). 1876 წლის 30 მაისს გადატრიალების შედეგად აბდულაზიზი ტახტიდან ჩამოაგდეს. ამის შემდეგ 4 მაისს ჩირაღანის სასახლეში ნეშერექი გარდაცვლილი იპოვეს. 7 დღის შემდეგ, 11 ივნისს ამავე სასახლეში მოკლეს აბუდალაზიზი. ნესრინის გარდაცვალებიდან 4 დღეში მისი ძმა, ჩერქეს ჰასანი დის გამო შურისძიებისათვის გაემგზავრა მიდჰათ-ფაშას სახლში სახელმწიფო მოხელეთა მოკვლის მიზნით, რომლებმაც გადატრიალება მოახდინეს. იქ მან მოკლა 5 ადამიანი, რის შემდეგაც შეიპყრეს და სასამართლოს გადასცეს. მას მიესაჯა სიკვდილით დასჯა, რომელიც დაუყოვნებლივ შეასრულეს. ↑ KILLING MINISTERS OF STATE IN CONSTAN - TINOPLE.- - Article - NYTimes.com. დაარქივებულია ორიგინალიდან — 2013-03-17. ციტირების თარიღი: 2013-02-19.
ქიცვიანი სკაროსი

ქიცვიანი სკაროსი, ზღვის მელა (ლათ. Raja clavata) — თევზი რომბისებრთა ოჯახისა. მამლის სხეულის სიგრძეა 85 სმ, დედლისა — 125 სმ. რომბისებრი სხეული აქვს. გავრცელებულია ატლანტის ოკეანის აღმოსავლეთ სანაპიროსთან ნორვეგიიდან ნამიბიამდე. გვხვდება შავი ზღვის სამხრეთ-დასავლეთ ნაწილში, მათ შორის საქართველოს ნაპირებთან, აგრეთვე ჩრდილოეთის ზღვაში, სკაგერაკსა და კატეგატში, შესაძლოა ინდოეთის ოკეანის უკიდურეს სამხრეთ-დასავლეთ ნაწილში, სამხრეთ აფრიკის რესპუბლიკის, მოზამბიკისა და მადაგასკარის ნაპირებთან. იკვებება კიბოსნაირებით, თევზებითა და მოლუსკებით. შეწყვილება გაზაფხულზეა. ბინადრობს 20-იდან 300-მდე სიღრმეში. საქართველოში მისი სარეწაო მნიშვნელობა მცირეა. ბიოლოგიის ენციკლოპედიური ლექსიკონი (რუსული)
Retina Display

Retina Display, მოგვიანებით ცნობილი, როგორც Retina HD Display — ბრენდის სახელწოდებები, რომლებიც გამოიყენება Apple-ის მიერ ეკრანებისთვის წინამორბედებთან შედარებით უფრო მაღალი სიხშირით. ტერმინი გამოიყენება Apple-ის რამდენიმე პროდუქტისთვის, მათ შორის iPhone, iPod Touch, iPad, MacBook Pro, iPad Mini და iPad Air მოდელებისთვის. Retina პიქსელების სიმჭიდროვის მხრივ იმით განსხვავდება, რომ ადამიანის თვალი ვერ ხედავს, რომ ეკრანი შედგება პიქსელებისგან. რაც უფრო დიდია დაშორება, მით უფრო ნაკლები პიქსელია საჭირო და პირიქით. გამოკვლევებზე დაყრდნობით, Apple აცხადებს, რომ ადამიანის თვალს შეუძლია განასხვაოს მხოლოდ და მხოლოდ 326 ppi და ასეთ ეკრანზე პიქსელიზაცია შეუმჩნეველია. ↑ Apple – Learn about the Retina display. ციტირების თარიღი: June 21, 2010.